## Odluka o dodjeli koncesije za obavljanje djelatnosti radija na dijelu grada Bakra (D-BA) ponuditelju Mega - Erp d.o.o.

### NN 76/2006 (10.7.2006.), Odluka o dodjeli koncesije za obavljanje djelatnosti radija na dijelu grada Bakra (D-BA) ponuditelju Mega - Erp d.o.o.

# VIJEĆE ZA ELEKTRONIČKE MEDIJE

1808

Na temelju članka 62. stavka 5. i 6. Zakona o
elektroničkim medijima (»Narodne novine« broj 122/03) Vijeće za elektroničke
medije na svojoj 97. sjednici održanoj 21. lipnja 2006., a temeljem provedenog
javnog natječaja za dodjelu koncesije za obavljanje djelatnosti radija i/ili
televizije broj 02/06 (»Narodne novine«, broj 39/06) i provedenoga postupka
utvrđivanja postojanja uvjeta za dodjelu koncesije donijelo je sljedeću

## ODLUKU

I. Koncesija za obavljanje djelatnosti radija na
dijelu grada Bakra (D-BA) dodjeljuje se ponuditelju Mega-Erp
d.o.o., MB:0186058.

II. Vrijeme trajanja koncesije je 4 (četiri)
godine.

III. Godišnja naknada za koncesiju iznosi
5.200,00 (pet tisuća i dvjesto) kuna i plaća se u korist državnog proračuna.
Naknada se plaća u 4 (četiri) jednaka obroka, pri čemu svaki obrok dospijeva na
naplatu danom isteka razdoblja za koje je naknada plaćena. Ako Vijeće za
elektroničke medije izmijeni visinu i način plaćanja naknade za koncesiju za
vrijeme trajanja ugovora o koncesiji nakladnik je dužan postupiti sukladno
takvim izmjenama.

IV. Ponuditelj je dužan u roku od 15 (petnaest)
dana od dana objave Odluke u »Narodnim novinama« uputiti Hrvatskoj agenciji za
telekomunikacije zahtjev za obavljanjem tehničkog pregleda radi utvrđivanja
prostornih i tehničkih uvjeta.

V. Sukladno članku 19. stavku 6. Pravilnika o
javnom natječaju za dodjelu koncesija za obavljanje djelatnosti radija i/ili
televizije (»Narodne novine«, broj 138/04) Hrvatska agencija za
telekomunikacije dužna je obaviti tehnički pregled u roku od 30 (trideset)
dana, a ukoliko to nije u mogućnosti, dužna je pisano obavijestiti Vijeće.

VI. Rok za sklapanje ugovora o koncesiji je 15
(petnaest) dana od dana obavljenoga tehničkog pregleda. Ako ponuditelj u tom
roku ne sklopi ugovor o koncesiji, Vijeće će poništiti odluku o dodjeli
koncesije, a nakladnik nema pravo na naknadu štete.

VII. Odluka će se objaviti u »Narodnim
novinama«.

Obrazloženje

Vijeće za elektroničke medije na svojoj 82.
sjednici održanoj dana 5. travnja 2006. godine donijelo je Odluku o
raspisivanju jav­nog
natječaja broj 02/06 za dodjelu koncesija za obavljanje djelat­nosti radija i/ili televizije. Javni natječaj objavljen je
u »Narodnim novinama« broj 39 od 10. travnja 2006. godine i u propisanom roku
na javni su natječaj ponude dostavili ponuditelji Mega-Erp
d.o.o. i Radio Liburnija d.o.o.

Vijeće je razmatranjem zaprimljene ponude
utvrdilo da ponuditelj ispunjava uvjete propisane javnim natječajem. Tajnim je
glasovanjem odlučeno da se koncesija za obavljanje djelatnosti radija na dijelu
grada Bakra dodijeli ponuditelju Mega-Erp d.o.o.

Slijedom navedenoga odlučeno je kao u
dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je
ona konačna, ali se može pokrenuti upravni spor pred Upravnim sudom Republike
Hrvatske u roku od 30 dana od dana primitka odluke. Tužba se predaje ili šalje
neposredno sudu Republike Hrvatske u Zagrebu, a može se podnijeti i na zapisnik
kod redovnog suda nadležnog za obavljanje pravne pomoći.

Klasa: 612-12/06-02-20

Urbroj: 567-01/06-02

Zagreb, 27. lipnja 2006.

Predsjednik Vijeća

**mr****. sc. Denis Peričić, v. r.**

Odluka, NN 76/2006-1808